كارلوس الاولانى كان ملك اسبانيا من يوم 23 يناير 1516 لحد يوم 16 يناير 1556 و كان امبراطور الرومانيه المقدسه من يوم 28 يونيه 1519 لحد يوم 27 اغسطس 1556 باسم كارلوس الخامس. كارلوس الاولانى هو حفيد الملوك الكاتوليك (الملكة ايزابيل ملكة كاستيا و الملك فرناندو التاني ملك أراجون) اللى وحدو اسبانيا و عاصمتها كانت فى توليدو. اتولد يوم 24 فبراير سنة 1500م، اتجوز وقد تزوج من ايزابيلا البرتغال، و خلف منها ولاد كتير منهم فيليبى التانى. كارلوس الاولانى كان امبراطور قوى جدا و شعبه بيحترمه ، و كافح كتير عشان ادارة الامبراطورية بشكل كويس، و الدفاع عن الأراضى من ضغط الامبراطوريه العثمانيه خلال فترة حكم كارلوس كان عنده مشاكل بسبب ضخامة ممتلكاته. سبب تانى كان المصالح المتعارضة مع الامبراطورية، من مملكة فرنسا والدولة العثمانية اللى كانو اكبر مشاكله السياسه. كارلوس ادا نيديرلاند لابنه فيليبى التانى ملك اسبانيا اللى حاول تدخيل محاكم التفتيش الاسبانيه فيها و حاول يلغى الحكم الذاتى فقامت انتفاضه عامه بزعامة وليام الصامت (وليام دو سوايخر) امير اورانج (اورانيا)، و استرجعت اسبانيا المقاطعات الجنوبيه (بلجيكا دلوقتى) لكن هولندا و الست مقاطعات التانيين انضمو لبعض و اعلنوا استقلالهم باسم " المقاطعات المتحده " سنة 1581، و تم الاعتراف باستقلال المقاطعات المتحده سنة 1648.